**4. PRACOVNÝ LIST - PRVÍ UČENÍCI**

Diecézny katechetický úrad Bratislavskej arcidiecézy

**Každodenný život s Božím slovom**

**Podnety k príprave na** **biblickú súťaž „Biblia pre všetkých 2020“**

*Jn 1, 40-51*

*Jeden z tých dvoch, čo to počuli od Jána a nasledovali Ježiša, bol Ondrej, brat Šimona Petra. On hneď vyhľadal svojho brata Šimona a povedal mu: „Našli sme Mesiáša,“ čo v preklade znamená Kristus. A priviedol ho k Ježišovi. Ježiš sa naňho zahľadel a povedal: „Ty si Šimon, syn Jánov, ale budeš sa volať Kéfas,“ čo v preklade znamená Peter.*

*Na druhý deň sa Ježiš rozhodol odísť do Galiley. Stretol Filipa a povedal mu: „Poď za mnou!“ Filip bol z Betsaidy, z Ondrejovho a Petrovho mesta. Filip sa stretol s Natanaelom a povedal mu: „Našli sme toho, o ktorom písal Mojžiš v Zákone a Proroci, Ježiša, Jozefovho syna z Nazareta.“ Natanael mu vravel: „Môže byť z Nazareta niečo dobré?!“ Filip mu odpovedal: „Poď a uvidíš!“ Keď Ježiš videl prichádzať Natanaela, povedal o ňom: „Toto je pravý Izraelita, v ktorom niet lesti.“ Natanael sa ho opýtal: „Odkiaľ ma poznáš?“ Ježiš mu vravel: „Videl som ťa prv, ako ťa Filip zavolal, keď si bol pod figovníkom.“ Natanael mu povedal: „Rabbi, ty si Boží Syn, ty si kráľ Izraela!“ Ježiš mu odvetil: „Veríš preto, že som ti povedal: Videl som ťa pod figovníkom? Uvidíš väčšie veci ako toto.“ Potom mu povedal: „Veru, veru, hovorím vám: Uvidíte otvorené neho a Božích anjelov vystupovať a zostupovať na Syna človeka.“*

**kvízové otázky a odpovede**

**1. Vyber správnu odpoveď**

**Sv. Evanjelista Ján píše, že „Slovo sa telom stalo...“ „Telom“ značí:**

A/ poslušným

B/ nadradeným

**C/ človekom, pozn. k Jn 1,14**

**Koho Židia vyslali za Jánom Krstiteľom s otázkou: „Kto si?“**

**A/ kňazov a levitov, Jn 1,19**

B/ saducejov

C/ veľkňazov a zákonníkov

**Dvaja z učeníkov Jána Krstiteľa počuli svedectvo o Ježišovi z úst svojho učiteľa.** **Ich mená sú:**

A/ Peter a Ondrej

**B/ Ondrej a Ján, Jn 1,40 + pozn. k Jn 1,40**

C/ Jakub a Ján

**Ktorí učeníci pochádzali z Betsaidy?**

**A/ Filip, Ondrej, Peter, Jn 1,19**

B/ Peter, Matúš, Tomáš

C/ Peter, Filip, Matej

**Ježiš povedal Natanaelovi: „Videl som ťa prv, ako ťa Filip zavolal, keď si bol pod:**

A/ olivovníkom

B/ datlovníkom

**C/ figovníkom, Jn 1,48**

**Ján Krstiteľ krstil:**

A/ na západnom brehu Jordána

B/ na ľavom brehu Jordána

**C/ v Betánii za Jordánom, Jn 1,28**

**Ján Krstiteľ povedal o Ježišovi:**

**A/ „Hľa, Boží Baránok.“, Jn 1,36**

B/ „Hľa, Boží Syn.“

C/ „Hľa, Mesiáš.“

**Výrok: „Ja som hlas volajúceho na púšti: Vyrovnajte cestu Pánovi“ , povedal:**

A/ Jeremiáš

**B/ Izaiáš, Jn 1,23**

C/ Malachiáš

**Ježiš dal Šimonovi nové meno Peter:**

**A/ aramejsky Kefá, t. j. „Skala“, Jn 1,42 + pozn. k Jn 1, 42**

**B/ grécky Pétros alebo Pétra, z toho naše Peter, Jn 1,42 + pozn. k Jn 1, 42**

**C/ je to meno úradu, Jn 1,42 + pozn. k Jn 1, 42**

**Odpovedz na otázky:**

Čo v prenesenom slova zmysle charakterizuje narážka na Jakubovo videnie?

**Plnosť pozemského života Ježiša ako mesiáša. Pozn k Jn 1,51**

Čo značí obraz „Božieho Baránka“?

**Obraz „Božieho Baránka“ je vzatý z Izaiášovho proroctva ( 53, 3-7) o Božom služobníkovi, ktorý nesie „naše neduhy“ a obetuje sa ako „baránok zmierenia“ (porov. Lv 14). Je to aj poukázanie na veľkonočného baránka (Ex 12, 3n.).)**

**pozn. k Jn 1, 29**

**2. Doplň citáty:**

Na počiatku bolo Slovo a Slovo **a Slovo bolo u Boha a to Slovo bolo Boh. Jn 1, 1**

Všetko povstalo skrze neho **a bez neho nepovstalo nič z toho, čo povstalo. Jn 1, 3**

V ňom bol život a **život bol svetlom ľudí. Jn 1, 4**

A svetlo vo tmách svieti, **a tmy ho neprijali. Jn 1, 5**

**On sám nebol svetlo**, prišiel iba vydať svedectvo o svetle. **Jn 1,11**

Prišiel do svojho vlastného, **a vlastní ho neprijali. Jn 1, 11**

Lebo ak zákon bol daný skrze Mojžiša, **milosť a pravda prišli skrze Ježiša Krista. Jn 1, 17**

Boha nikto nikdy nevidel. Jednorodený Boh, ktorý **je v lone Otca, ten o ňom priniesol zvesť. Jn 1, 18**

**3. Kto povedal komu**

„Ja nie som Mesiáš.“

**Ján Krstiteľ kňazom a levitom, ktorých poslali Židia z Jeruzalema; Jn 1, 19-20**

„Medzi vami stojí ten, ktorého nepoznáte.“

**Ján Krstiteľ kňazom a levitom, ktorých poslali Židia z Jeruzalema; Jn 1, 19-20 alebo farizejom Jn 1, 24**

„Na koho uvidíš zostupovať Ducha a spočinúť na ňom, to je ten, čo krstí Duchom Svätým.“

**Ten, čo poslal Jána Krstiteľa krstiť(Pán, Boh) Jánovi krstiteľovi; Jn 1, 33**

„Čo hľadáte?“

**Ježiš dvom učeníkom Jána Krstiteľa; Jn 1, 35-38 (Ondrej a Ján)**

„Našli sme Mesiáša.“

**Ondrej svojmu bratovi Šimonovi; Jn 1, 40-41**

„Našli sme toho, o ktorom písal Mojžiš v Zákone a Proroci, Ježiša, Jozefovho syna z Nazareta.“

**Filip Natanaelovi; Jn 1, 45**

„Rabbi, ty si Boží Syn, ty si kráľ Izraela!“

**Natanael Ježišovi; Jn 1, 49**